UAB „Kauno gatvių apšvietimas“ vykdo tarptautinį pirkimą atviro konkurso būdu „Metalinių, gelžbetoninių atramų, metalinių gembių, stulpų pirkimas“ (Pirkimo ID 1982497). Teikiame atsakymą į gautą klausimą:
Klausimas 
Norime paprašyti peržiūrėti prekių tiekimo terminą ir jį pailginti dviem savaitėm, nes techniniuose reikalavimuose prašote nudažyti apšvietimo atramas, bei gembes RAL 7022 (Kauno miesto spalva), kuri atitinka UNI EN ISO 9001:2008 ir ISO12944 standartus arba lygiaverčius reikalavimus. (dažant šiuo standartu reikia kaip minimum 2 savaičiu).
Atsakymas 
Nurodome, jog pirkimo sąlygose aprašyti terminai atitinka perkančiosios organizacijos poreikį, todėl pokyčiai pirkimo sąlygose nebus atliekami. Pažymima, jog prekių pristatymo terminas perkančiajai organizacijai yra svarbus bei atitinkantis viešuoju pirkimu siekiamą rezultatą. Terminų reikšmingumą, be kita ko, išreiškiame ir šį kriterijų įtraukdami į ekonominio naudingumo kriterijus. Taip pat, atsakant į Jūsų klausimą, pažymima, jog perkančioji organizacija neįsigyja dažymo paslaugų. Pirkimu įsigyjamos prekės, kurios jau turi atitikti išdėstytus techninės specifikacijos reikalavimus.

